Jacob van Wijngaarden

Jacob VAN WIJNGAARDEN (naskiĝis la  en Velsen) estis nederlanda fandforna laboristo, detalkomercisto, komunisto kaj esperantisto en laboristaj rondoj.

 Persona vivo 
Jacob van Wijngaarden estis frato de Agatha Elisabeth van Wijngaarden, kiu ankaŭ estis maldekstrulo (laŭ la nederlanda prienlanda sekreta servo en 1950 eĉ maldekstra ekstremisto), esperantisto kaj sekretario de la nomota loka grupo Frateco. Van Wijngaarden edziĝis kun Catharina Kartman, kiu ankaŭ estis ekstreme maldekstra esperantisto.

Jacob kaj Catharina van Wijngaarden loĝis antaŭ la Dua Mondmilito sub la adreso Assumburgstraat 18 kaj postmilite sub Kerkstraat 2 en Beverwijk.

 Organiza vivo 
 Esperanta vivo 
Van Wijngaarden estis ano de la Sennacieca Asocio Tutmonda, la Federacio de Laboristaj Esperantistoj (FLE) kaj loka Beverwijk-a esperanto-grupo Socialistische Arbeiders-Esperantogroep "Frateco" ( Socialista Laborista Esperanto-Klubo "Frateco"). Kune kun Gerrit Paulus de Bruin Van Wijngaarden estis la redakta komisiono de la jubilea libro de FLE Jubileumboek 1911-1936.

 Politika vivo 
Antaŭ kaj post la Dua Mondmilito Van Wijngaarden estis ano de la Komunista Partio de Nederlando (CPN), la Nederlanda Societo por Seksa Reformo kaj la Internacia Labor-Oficejo (ILO). En 1925 la similnoma Johan van Wijngaarden, delegito de CPN kaj Nacia Sekretariejo de Laboro en Moskvo, vojaĝis tra Sovetunio kaj prelegis pri tiu sperto en Beverwijk je la . Por ne konfuzi la du revoluciulojn, Jacob mallongigis sian nomon per Jac. van Wijngaarden.

Ekde la  li estis prezidanto de la Beverwijk-a Bellamy-Societo. Ene de la internaciaj Bellamy-aj rondoj Van Wijngaarden propagandis la uzon de Esperanto. Li estis redaktoro de la internacia esperantlingva Bellamy-organo Ekonomia Egaleco.

 Referencoj 

Kategorio:Nederlandaj esperantistoj
Kategorio:Nederlandaj komunistoj
Kategorio:Nederlandaj socialistoj